Di tagara n unadi-nneɣ, iban-aɣ-id ṣṣenf-agi n tmedyazt n tegrawla, d ṣṣenf ur neṭṭuqet ara s waṭas mi ara nemuqel leṣnaf nniḍen n tmedyazt. Nwala deg tezrawt nexdem belli tamedyazt-agi teḍḥad d lemri neɣ d udem n tmetti, tewwi-d ɣef temɛict n yemdanen di tallit-nni n tegrawla, imi ayen nufa deg ammud-nneɣ d ayen akk yezdin imedanen, s yisefra-agi i d-newala amek tella tudert n wegdud azzayri. Ɣef ayagi i nerra lwelha-nneɣ deg umahil-agi ɣer yisefra n lgirra, newwiten-id si timawit, nerra-ten s tira tumrist, imi ammud i d-nejmaɛ yella-d d azgen n tsekla timawit, d azgen yettruḥun deg was ɣer wayeḍ. Xas akken ur neqḍiɛ ara ayen i d-yenna yimi, lamaɛna isefk fell-anaɣ ad t-neḥrez, imi ayagi d abaɣur ama fell-anaɣ akken ad nesnerni di tmusniwin, ama ɣef tutlayt tamaziɣt akken ad t-nerni am tutlayin nniḍen, akken yella daɣen d aseḥbiber ɣef yedles-nneɣ.